"Жарымес мақтануға дым таппағанда, қай ұлттың ұлы екенін айтып мақтанады"
""Жарымес мақтануға дым таппағанда, қай ұлттың ұлы екенін айтып мақтанады"" | "https://abai.kz/post/99735"
TITLE: "Жарымес мақтануға дым таппағанда, қай ұлттың ұлы екенін айтып мақтанады"
URL: https://abai.kz/post/99735
META: ""Жарымес мақтануға дым таппағанда, қай ұлттың ұлы екенін айтып мақтанады"" | "https://abai.kz/post/99735"
DATE: 25.10.2019
AUTHOR(s): Шынар Әбілда
TOTAL WORDS: 303
TEXT: • Ақылды адам жалғыздыққа құмар емес, ол тек ақымақтардың ырду-дырдуынан бойын аулақ салуға ұмтылады. • Жастық шақпен өлшесең – өмір мәңгілікке созылатын келешек, қарттықпен өлшесең – зымырап өте шыққан өткен шақ. • Хайуанға қатыгездік көрсеткен жан адамға мейірім көрсете алмас. • Бір ғана туабітті қателік бар – біз бақытты болу үшін жаралғанбыз деген сенім. • «Мен мұны өзгерте алмаймын, ендеше бұдан сабақ алуым керек» дегенді іштей жиі қайталап үйренген абзал. • Айналаңдағы надандықпен күресе алмайсың. Бірақ текке алаң болмаңыз, сазға түскен тас тез батып кетеді. • Әйелсіз күнің: басында – қорғансыз, ортасында – рахатсыз, соңында – жұбанышсыз болмақ. • Ортаңқол сана уақытты қалай өлтірсек деп уайымдайды. Дарынды адам уақытты қалай жеткізсек деп алаңдайды. • Лихтенберг: «Бас пен кітап соғылса, ылғи кітаптың ғана дыбысы шыға ма?» дегенді қалай ғана байқаған... • Кім жалғыздықты жақсы көрмесе, сол еркіндікті сүймейді. Өйткені, тек жалғыздықта еркін болуға болады. • Адам бақытты болуы үшін қалтасындағы байлығы емес, бойындағы қасиеті маңыздырақ. • Әр адамды тыңдауға болады. Бірақ әрбірімен сөйлесу міндет емес. • Байлық тұзды су сияқты. Ішкен сайын шөлдей түсесің. Атақ та сондай. • Кейде бір жерді сағынған сияқты боласың. Ал, шын мәнінде сол жерде өткізген жастық шағыңды сағынасың. Осылай уақыт кеңістік бетпердесін киіп алдайды... • Аузын қу шөппен сүртетін жарымес мақтануға дым таппағандықтанда қай ұлттың ұлы екенін айтып мақтанады. • Өзгенің абыройы мен жетістігін еркін әрі лайықты бағалау үшін өзіңнің де арлы болуың шарт. • Адамдар тағдыр деп атайтын құбылыс шын мәнінде өздері жасаған ақымақтықтың жиынтығы ғана. • Дананың сөзі жай адамның сүзгісіне шыдас бермейді. • Әр бала белгілі бір деңгейде дана, әр дана белгілі бір деңгейде бала. • Дұшпаның білмеуге тиістіні досыңа айтпа. • Адамзат баласының дамуын тежеп келе жатқан бірден бір себеп, адамдар ақылдыларды емес, айғайшыларды көбірек тыңдайды. • Әлем – бейдауа дертке шалдыққандардың ауруханасы. (Артур Шопенгауэрдың қанатты сөздерін аударған Шынар Әбілда) Шынар Әбілданың facebook парақшасынан Abai.kz
